
Lansarea procedurii de achiziție pentru contractarea proiectării & execuției drumurilor de legătură cu Oșorhei și Sîntandrei
Pe baza mandatării de către membrii UAT Oradea, UAT Oșorhei și UAT Sîntandrei, ADI Zona Metropolitană Oradea anunță lansarea procedurii publice de achiziție publică prin procedură simplificată a contractării proiectării & execuției drumurilor de legătură dintre Municipiul Oradea și comunele Oșorhei și Sîntandrei.
Implementarea acestor investiții publice de acces rutier va reduce distanțele de transport, va îmbunătăți confortul vieții locuitorilor din zonele vizate prin îmbunătățirea vitezei de deplasare, reducerea nivelului de zgomot, și prin reducerea de emisii poluante.
ADI Zona Metropolitană Oradea, în calitate de Autoritate Contractantă, invită pe cei interesați să participe, să verifice documentele disponibile pentru achizițiile menționate care au fost publicate în Sistemul Electronic de Achizitii Publice (SEAP) și să depună ofertele până la data de 29.01.2018, ora 15.00 pentru Proiectare & execuție pentru modernizarea drumului de legatură între Municipiul Oradea (zona Podgoria) și comuna Oșorhei (sat Fughiu), respectiv 05.02.2018, ora 15.00, pentru Proiectare & execuție pentru realizarea unui drum de legatură între centura Municipiului Oradea (Strada Cazaban ) și Comuna Sîntandrei (Strada Râturi).
SCURTĂ DESCRIERE:
1. Proiectare & execuție pentru modernizarea drumului de legatură între Municipiul Oradea (zona Podgoria) și comuna Oșorhei (sat Fughiu), Numar invitatie / anunt: 420946 / 09.01.2018
Obiectivul de investiție vizează modernizarea drumului de legătură între Municipiul Oradea (zona Podgoria) și comuna Oșorhei (sat Fughiu) pe secțiunea de drum care pornește din zona neasfaltată a străzii Podgoria și continuă până la intersecția cu drumul comunal 44, (comuna Oșorhei).
Lungimea sectiunii de drum propusă spre modernizare este de aprox. 3,6 km.
Valoarea estimată a achiziței este de 6.080.759,00 lei fara TVA din care:
· Proiectare și asistenta tehnica din partea proiectantului  – 61.166,00 lei fara TVA;
· Valoarea executiei de lucrări  – cap. 4.1  5.913.365,00 lei fara TVA;
· Organizare de santier – 106.228,00 lei fara TVA.
2. Proiectare & execuție pentru realizarea unui drum de legatură între centura Municipiului Oradea (Strada Cazaban ) și Comuna Sîntandrei (Strada Râturi) Numar invitatie / anunt: 421235 / 17.01.2018
Obiectivul de investiție vizează realizarea unui drum nou de legatură între Centura Municipiului Oradea (Strada Cazaban ) și Comuna Sîntandrei (Strada Râturi), având o lungime estimată de aprox. 2,8 km.
Valoarea estimata a achizitiei  8.667.986.02 lei fara TVA din care:
· Proiectare si asistenta tehnica din partea proiectantului  – 393.766,35 lei fara TVA;
· Valoarea executiei de lucrari – 8.173.453.79 lei fara TVA;
· Organizare de santier  - 100.765,88 lei fara TVA.

Știrea poate fi vizualizată accesând link-ul : https://zmo.ro/despre-noi/evenimente/165-lansarea-procedurii-de-achizitie-publica-pentru-contractarea-proiectarii-executiei-drumurilor-de-legatura-cu-osorhei-si-sintandrei
